లక్క
లక్కతో నిర్మించిన గదిలో ఆడ లక్క కీటకం నివసిస్తుంది. ఈ కీటకం అధో చర్మీయ గ్రంథులనుంచి లక్క అనే గుగ్గిలం వంటి పదార్థం ఉత్పత్తి అవుతుంది. ఈ లక్కా గృహ నివాసం వల్ల కీటకానికి శత్రువుల బారి నుంచి రక్షణ లభిస్తుంది. సంపర్కం జరిగాక ఆడ కీటకం వందల కొద్ది అండాలను గదిలో పెడుతుంది. అండాల నూచి సరూప శాబకాలు ఏర్పడతాయి. వీటికి రెక్కలు ఉండవు. ఇవి మొక్కలకు చెందిన రసాల మీద జీవిస్తాయి. ఒక్కొక్క సరూప శాబకం తన చర్మంలో ఉన్న గ్రంథుల నుంచి ఒక లక్క కవచాన్ని స్రవిస్తూ ఉంటుంది. ఇలా శాబకాలు తయారుచేసిన కవచాలన్నీ ఒక 'లక్కా గృహం'గా ఏర్పడుతుంది. దీనిలో సరూప శాబకాలు స్వేచ్ఛగా తిరుగుతుంటాయి. వీటిలో కొన్ని మగ కీటకాలుగా పెరిగి ఎగిరి పోతాయి. మిగిలినవి ఆడ కీటకాలుగా మారి లోపలే ఉంటూ లక్కను స్రవిస్తూ కొత్త గృహాలను తయారు చేసి వాటిలో అండాలను పెట్టడం ఆరంబిస్తాయి. 6 నుంచి 8 వారాలు గడిచాక సరూప శాబకాలు మూడు సార్లు నిర్మోచనం జరుపుకొని రూప విక్రియ చెందుతాయి.
నిమ్మకాయ బ్యాటరీ
నిమ్మకాయ బ్యాటరీ లేదా లెమన్ బ్యాటరీ అనేది విద్యా ప్రయోజనం కోసం తయారు చేసుకునే ఒక సులభమైన బ్యాటరీ. సాధారణంగా, ఒక జింక్ లోహపు ముక్క (ఒక గాల్వనైజ్డ్ మేకు వంటిది) మరియు ఒక రాగి లోహపు ముక్క (ఒక నాణెం వంటిది) ఒక నిమ్మకాయలోకి గుచ్ఛబడతాయి. నిమ్మ బ్యాటరీ అనేది అలెస్సాండ్రో వోల్టా 1800 లో కనిపెట్టిన మొదటి విద్యుత్ బ్యాటరీని పోలి ఉంటుంది, ఇతను నిమ్మరసానికి బదులు బ్రైన్ ద్రావణాన్ని (ఉప్పు నీరు) ఉపయోగించాడు. నిమ్మ బ్యాటరీని బ్యాటరీలలో సంభవించే రసాయన ప్రతిచర్య (ఆక్సీకరణ తగ్గింపు) రకమును వర్ణించే క్రమంలో కొన్ని పాఠ్యపుస్తకాలలో వివరించబడింది. జింక్ మరియు రాగి లోహాలను ఎలక్ట్రోడ్లు అని అంటారు, మరియు నిమ్మకాయ లోపలి రసాన్ని ఎలక్ట్రోలైట్ అంటారు. ఇక్కడ నిమ్మ సెల్ యొక్క పలు వైవిధ్యాలు ఉన్నాయి అవి ఎలెక్ట్రోలైట్స్ గా వివిధ పండ్లను (లేదా ద్రవాలను), మరియు ఎలక్ట్రోడ్లుగా జింక్ మరియు రాగి కంటే ఇతర లోహాలను ఉపయోగించుకుంటాయి.